অথচ কে বলবে এই দুর্গ রক্তাক্ত হয়েছে বহু বহু বার। এই দুর্গেই সবচাইতে বড় যুদ্ধটি হয়েছিল ইংল্যান্ড আর স্কটল্যান্ডের মধ্যে সেই ১৫১৩ সালে। ব্যাটেল অব ফ্লোডেন খ্যাত এই রক্তাক্ত যুদ্ধে স্কটিশ রাজা চতুর্থ জেমসকে নির্মম ভাবে হত্যা করে ব্রিটিশরা রাজত্ব দখল করে নেয়। বলে রাখা ভাল, এই স্কটিশ রাজাই কিন্তু স্টারলিং ক্যাসেলের পরিবর্তিত গোড়াপত্তন করেন, যা আজো টিকে আছে। সময়কালটা ছিল ১৪৭৩ থেকে ১৫১৩ অর্থাৎ তার মৃত্যু পর্যন্ত । এই দুর্গটির নির্মানকাল ধারনা করা হয় দ্বাদশ শতকের শুরুর দিকে। ভৌগলিকভাবে দুর্গটিকে এমনভাবে নির্মান করা হয়েছে যাতে শত্রু আক্রমণ থেকে সহজে রক্ষা পাওয়া যায়। এর তিনদিকে এমনভাবে খাড়া বাধ দেয়া যাতে নিরাপত্তা বূহ্য ভেদ করা কারো পক্ষে সম্ভব না হয়।